title: لمحقق كونان
text: المنظمة مولات لّبسة لكحلة — هي لعدو لّول ديال كونان، هي من المنظمات السرية بزاف وسميتها ماشي معروفة وكادير بزاف ديال العمليات لإجرامية، لبتزاز، لختطاف، التجسس، لقتيلة ؤ زيد ؤ زيد، على قبل أهداف ماشي معروفة، السميات الكود ديال الأعضاء معطيين ليهوم على سميات ديال الشراب. الهوية ديال الشاف الكبير مامعروفاش وهو اللغز الكبير ديال القصة. جين وڤودكا هوما الأعضاء اللولين اللي بانو منين ضربو سينتشي ووكلوه الحبة اللي صاوباتها المنظمة.